પોલીસ સૂત્રો પાસેથી મળતી માહિતી મુજબ દાણીલીમડા ગામમાં આવેલી મહેશપાર્ક સોસાયટીમાં હીરેન બાબુલાલ ચૌહાણ (ઉં.વ. ૨૩) રહેતો હતો. હીરેન પ્રાઇવેટ કંપનીમાં નોકરી કરતો હતો. ગઇ કાલે હીરેન તેના ઘરે હતો. દરમિયાનમાં તેમની જ સોસાયટીમાં બે ઘર આગળ રહેતા કમલેશ અમૃતભાઇ લેઉવા (ઉં.વ. ૪૩) સાથે દારૂની કોથળી નાખવા બાબતે મોડી રાત્રે ૧૧ વાગ્યે બોલાચાલી થઇ હતી. ઝઘડો ઉગ્ર બનતાં સોસાયટીના રહીશો અને પડોશમાં જ રહેતા કમલેશના ભાણિયા જિમી અને પ્રશાંત પણ દોડી આવ્યા હતા.